proxectonos/corpus_dominio_legal_administrativo_tmp huggingface dataset:
ORDE do 10 de novembro de 1999 pola que se fixa o prezo de venda ó público da publicación: Plan de Galicia sobre Drogas 1997-2000.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 30/11/1999

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase co IVE incluído.
Santiago de Compostela, 10 de novembro de 1999.
José María Hernández Cochón
Conselleiro de Sanidade e Servicios Sociais
ANEXO I
Plan de Galicia sobre Drogas (1997-2000): 1.620 pesetas (9,74 euros).
RESOLUCIÓN do 15 de novembro de 1999 pola que se lle dá publicidade á parte dispositiva da Sentencia 576/1999, do 22 de xullo, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 30/11/1999

Visto pola Sección Segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/0005423/1996, interposto por Amalia Lafuente Varela, contra desestimación por silencio da Consellería de Política Territorial, Obras Públicas e Vivenda do recurso ordinario contra resolución da Comisión Provincial de Urbanismo da Coruña do 23-3-1995, que aprobou definitivamente o proxecto das normas subsidiarias de planeamento municipal de Arteixo; dictouse a Sentencia 576/1999, do 22 de xullo, agora firme, pola que se estimaba parcialmente o dito recurso.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdicción contencioso-administrativa, e co fin de levar a puro e debido efecto a dita sentencia, este departamento resolve darlle publicidade á parte dispositiva da sentencia número 570/1999, do 22 de xullo, que a seguir se transcribe:
«Decidimos que, estimando parcialmente o recurso contencioso-administrativo interposto por Amalia Lafuente Varela contra desestimación presunta, por silencio administrativo, do recurso ordinario formulado por Amalia Lafuente Varela contra acordo da Comisión Provincial de Urbanismo, do 23 de marzo de 1995, sobre aprobación definitiva do proxecto de normas subsidiarias de planeamento do termo municipal de Arteixo, debemos anular e anulámo-lo mencionado acordo no extremo relativo á cualificación urbanística do Monte Penouqueira como UA-44 con ordenanza URTA-2; con desestimación das restantes pretensións».
Santiago de Compostela, 15 de novembro de 1999.
P.D. (Orde 13-12-1993)
José Antonio Fernández Vázquez
Secretario xeral da Consellería de Política Territorial, Obras Públicas e Vivenda
RESOLUCIÓN do 15 de novembro de 1999 pola que se lle dá publicidade á parte dispositiva da Sentencia 572/1999, do 22 de xullo, da Sala do Contencioso-Administrativo do Tribunal Superior de Xustiza de Galicia.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 30/11/1999

Visto pola sección segunda da Sala do Contencioso-Administrativo do Tribunal Superior de Xustiza de Galicia o recurso contencioso-administrativo número 02/0005417/1996, interposto por Pastora Álvarez Varela, contra desestimación por silencio da Consellería de Política Territorial, Obras Públicas e Vivenda do recurso ordinario contra resolución da Comisión Provincial de Urbanismo da Coruña do 4-5-1995, que aprobou o texto refundido do proxecto das normas subsidiarias de planeamento municipal do Concello de Arteixo; dictouse a sentencia 572/1999, do 22 de xullo, agora firme, pola que se estimaba parcialmente o dito recurso.
Polo tanto, de conformidade co disposto nos artigos 103 e seguintes da Lei 29/1998, do 13 de xullo, reguladora da xurisdición contencioso-administrativa, e co fin de levar a puro e debido efecto a dita sentencia, este departamento resolve darlle publicidade á parte dispositiva da sentencia número 570/1999, do 22 de xullo de 1999, que a seguir se transcribe:
«Decidimos: estimamos en parte o recurso contencioso-administrativo interposto por Pastora Álvarez Varela contra a desestimación por silencio pola Consellería de Política Territorial, Obras Públicas e Vivenda do recurso ordinario interposto pola demandante contra a Resolución do 4-5-1995 da Comisión Provincial de Urbanismo da Coruña que aprobou o texto refundido das normas subsidiarias de planeamento do Concello de Arteixo, actos que anulamos por non seren conformes a dereito no que se refire á parcela da demandante descrita no feito primeiro da demanda, e declaramos que as ditas normas subsidiarias han de ser modificadas para efectos de excluí-la referida parcela da UA-47 e proceder á súa clasificación e cualificación como solo urbano rexido pola Ordenanza URTA-1. No demais desestimámo-lo recurso.».
Santiago de Compostela, 15 de novembro de 1999.
P.D.(Orde 13-12-1993)
José Antonio Fernández Vázquez
Secretario xeral da Consellería de Política
Territorial, Obras Públicas e Vivenda
RESOLUCIÓN do 25 de novembro de 1999, do tribunal designado para xulga-las probas de obtención do certificado CE de conselleiros de seguridade, convocadas por Resolución do 25 de outubro de 1999, da Dirección Xeral de Transportes, pola que se establece o horario das probas e se anuncia a publicación das listas definitivas de admitidos e excluídos.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 29/11/1999

De conformidade co establecido na base quinta, punto 2 da Resolución do 25 de novembro pola que se convocaban probas para a obtención do certificado CE de conselleiro de seguridade,
Este tribunal resolveu:
Primeiro.-Anuncia-la exposición pública das listas definitivas de admitidos e excluídos, a partir do 29 de novembro, de conformidade coa base quinta, punto 2 da Resolución do 25 de outubro de 1999 (DOG nº 210, do 29 de outubro), nos organismos seguintes: servicios centrais da Consellería de Política Territorial, Obras Públicas e Vivenda, servicios provinciais de Transportes e nas delegacións provinciais da devandita consellería.
Segundo.-Establécese o horario das probas do seguinte modo:
Data: 4 de decembro de 1999.
Lugar: Palacio de Congresos de Galicia, Avda. de San Lázaro, s/n-Santiago de Compostela.
As portas de entrada á sala onde terán lugar os exercicios, abriranse 30 minutos antes de cada un deles, procedéndose ó seu peche ó comezo destes á hora indicada.
Modalidade por estrada.
Aspirantes ás 5 clases: 9.30 horas.
Clase 1: 9.30 horas.
Clase 2: 16.00 horas.
Clase 7: 11.30 horas.
Clase 3 e máis: 18.00 horas.
Mat. Liqu. nº 1202-1203 y 1223.
Modalidade por ferrocarril.
Aspirantes ás 5 clases: 11.30 horas.
Clase 1: 11.30 horas.
Clase 2: 16.00 horas.
Clase 7: 18.00 horas.
Clase 3 y máis: 11.30 horas.
Mat. Liqu. nº 1202-1203 y 1223: 16.00 horas.
Terceiro.-Quedan suspendidas as probas por vía navegable.
Santiago de Compostela, 25 de novembro de 1999.
Juan Carlos Villarino Tejada
Presidente do tribunal
DECRETO 302/1999, do 17 de novembro, polo que se modifica o Decreto 284/1994, do 15 de setembro, de regulación de avais do Instituto Galego de Promoción Económica.
CONSELLERÍA DE ECONOMÍA E FACENDA — I. DISPOSICIÓNS XERAIS — 25/11/1999

En liña cos obxectivos marcados polos acordos sobre medidas para o crecemento e o emprego en Galicia 1998-2001, subscritos entre a Xunta de Galicia e os distintos axentes económicos e sociais para asegura-la creación de emprego estable, a Xunta de Galicia considera oportuno profundar no seu apoio ó Sistema de Sociedades de Garantía Recíproca como instrumentos financeiros ó servicio das necesidades das pequenas e medianas empresas.
O Decreto 132/1995, do 10 de maio, que modificou o Decreto 284/1994, de regulación de avais do Igape, xa introduciu a posibilidade para o Igape de reavalar, ante as sociedades de garantía recíproca domiciliadas en Galicia e ata o 25% do risco que estas asumisen como primeiras avalistas, aquelas operacións acollidas ós programas de fomento empresarial que para tal fin se concertasen entre o Igape e as sociedades de garantía recíproca.
Á vista da especificidade da natureza destas operacións de reaval, estímase conveniente establecer un procedemento independente para a súa aprobación.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día dezasete de novembro de mil novecentos noventa e nove,
DISPOÑO:
Artigo 1º
Dáse nova redacción ó punto 5 do artigo 2º do Decreto 284/1994, de regulación de avais do Igape:
5. Así mesmo, o Igape, renunciando ó beneficio de excusión, poderá reavalar, ante as sociedades de garantía recíproca domiciliadas en Galicia, o risco que estas asuman como primeiras avalistas por aquelas operacións acollidas ós programas de fomento empresarial que para tal efecto se aproben.
Artigo 2º
Engádese un punto 3 ó artigo 4º do Decreto 284/1994, de regulación de avais do Igape:
3. Nos avais contemplados no punto 5 do artigo 2º deste decreto, será o Igape quen responderá dos falidos que se é o caso se produzan, con cargo á dotación orzamentaria para tal efecto habilitada.
Disposición adicional
Facúltase o conselleiro de Economía e Facenda para regular mediante orde os requisitos e procedementos de concesión dos avais establecidos neste decreto, a porcentaxe máxima de risco avalado e
o sistema de recuperación de falidos. Así mesmo, mediante orde da Consellería de Economía e Facenda poderase habilita-lo Igape para que concerte coas sociedades de garantía recíproca domiciliadas en Galicia os convenios de colaboración oportunos para implementar este sistema.
Disposición final
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, dezasete de novembro de mil novecentos noventa e nove.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 334/1999, do 23 de decembro, polo que se acorda encargar do despacho de asuntos da Consellería de Sanidade e Servicios Sociais, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 27/12/1999

Con motivo da viaxe do conselleiro de Sanidade e Servicios Sociais á República de Venezuela é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade e Servicios Sociais, con motivo da súa viaxe á Republica de Venezuela, encárgaselle o despacho dos asuntos da Consellería de Sanidade e Servicios Sociais, desde o día 27 de decembro ata o seu regreso, ó conselleiro da Presidencia e Administración Pública.
Santiago de Compostela, vintetrés de decembro de mil novecentos noventa e nove.
Manuel Fraga Iribarne
Presidente
RESOLUCIÓN do 3 de decembro de 1999, da Dirección Xeral de Centros e Inspección Educativa, pola que se procede a nomear e facer pública a composición do tribunal que deberá xulga-las probas para a concesión do premio extraordinario de bacharelato no ámbito da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/12/1999

Conforme o artigo 6 da Orde do 7 de outubro de 1999 pola que se convocan os premios extraordinarios de bacharelato para alumnos que rematasen os seus estudios de bacharelato no curso 1998-1999, esta dirección xeral
RESOLVE:
Primeiro.-Facer pública a composición do tribunal que deberá xulga-las probas para a concesión dos premios extraordinarios de bacharelato, que figura no anexo desta resolución.
Segundo.-O número de premios que se poden conceder na convocatoria do curso 1998-1999 na Comunidade Autónoma de Galicia é de vintecatro (24).
Santiago de Compostela, 3 de decembro de 1999.
Severino Somoza Gómez
Director xeral de Centros e Inspección Educativa
ANEXO
Presidente: Emilio Pérez Sánchez, inspector de Educación.
Vocais:
José Ramón Pereiró Rodríguez, inspector de Educación.
Modesto Hermida García, inspector de Educación.
Samuel Lago Fernández, inspector de Educación.
Jaime Santoalla Varela, inspector de Educación.
Fernando del Pozo Andrés, inspector de Educación.
Constantino Freire Llamas, inspector de Educación.
Fermín Álvarez Lata, inspector de Educación.
Carlos Varela Vázquez, inspector de Educación.
Andrés Vilán Pérez, profesor de ensino secundario.
María Fe Díaz Lozano, profesora de ensino secundario.
José Antonio Vázquez Quiroga, profesor de ensino secundario.
Suplentes:
Presidenta: Concepción Otero Vázquez, inspectora de Educación.
Vocais:
Ricardo Artime Cot, profesor de ensino secundario.
Eladio Rodríguez Gandoy, profesor de ensino secundario.
María Ángeles Franqueira Gómez, profesora de ensino secundario.
María Rivas Vidal, profesora de ensino secundario.
Ramón Fraga García, profesor de ensino secundario.
Luis Bou García, profesor de ensino secundario.
Fidelino Seco Vilariño, profesor de ensino secundario.
María Florinda Sánchez Fernández, profesora de ensino secundario.
Rosa Fernández Álvarez, profesora de ensino secundario.
Francisco Trillo Pérez, profesor de ensino secundario.
Nicolás Vázquez Varela, profesor de ensino secundario.
DECRETO 332/1999, do 9 de decembro, polo que se declara a urxente ocupación, para efectos de expropiación forzosa, polo Concello de Salvaterra de Miño (Pontevedra), dos bens e dereitos necesarios para a realización das obras do proxecto de acondicionamento da marxe dereita do río Miño ó seu paso por Salvaterra de Miño.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 24/12/1999

O Concello de Salvaterra de Miño (Pontevedra), en sesión que tivo lugar o día 2 de agosto de 1999, aprobou o proxecto de acondicionamento da marxe dereita do río Miño ó seu paso por Salvaterra de Miño e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. O concello remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 22 de novembro de 1999.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 17 de novembro de 1999.
Así mesmo, o proxecto someteuse á tramitación ambiental conforme o Decreto 327/1991, do 4 de outubro, de avaliación de efectos ambientais para
Galicia, formulándose mediante Resolución do 1 de outubro de 1999, da Dirección Xeral de Calidade e Avaliación Ambiental da Consellería de Medio Ambiente, a declaración de efectos ambientais (DEA) do devandito proxecto.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, pola necesidade de establecer unha liña de seguridade que evite a rápida e impredicible erosión da ribeira e impedi-la posibilidade de accidentes, dada a perigosidade que hoxe representa gran parte do tramo da ribeira do Miño, sendo necesaria a restauración de vías, a consolidación da marxe e a rehabilitación do medio natural.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día nove de decembro de mil novecentos noventa e nove,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Salvaterra de Miño (Pontevedra), para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de acondicionamento da marxe dereita do río Miño ó seu paso por Salvaterra de Miño.
Santiago de Compostela, nove de decembro de mil novecentos noventa e nove.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 331/1999, do 9 de decembro, polo que se declara, en concreto, a utilidade pública e se dispón a urxente ocupación dos bens e dereitos afectados polas obras do proxecto de trazado da conexión da estrada PO-242 coa CN-541, treito Bora/CN-541. (Clave N-PO-95.9).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 24/12/1999

Con data do 1 de marzo do 1996, o director xeral de Obras Públicas, por delegación do conselleiro de Política Territorial, Obras Públicas e Vivenda, aprobou o proxecto de trazado. Conexión da estrada PO-242 coa CN-541, treito Bora/CN-541 (clave: N-PO-95.9).
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas, e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola súa incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo da deliberación do Consello da Xunta de Galicia na súa reunión do día nove de decembro de mil novecentos noventa e nove,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado. Conexión da estrada PO-242 coa CN-541, treito: Bora/CN-541, (clave N-PO-95.9).
Santiago de Compostela, nove de decembro de mil novecentos noventa e nove.
Manuel Fraga Iribarne
Presidente
José Cuiña Crespo
Conselleiro de Política Territorial,
Obras Públicas e Vivenda
RESOLUCIÓN do 14 de decembro de 1999, da Dirección Xeral da Función Pública, pola que se emprazan as persoas interesadas no recurso contencioso-administrativo de procedemento abreviado 302/1999, interposto por Luis Arranz Buján.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 24/12/1999

A Dirección Xeral da Función Pública recibiu do Xulgado do Contencioso-Administrativo número dos da Coruña providencia pola que se admite a trámite a demanda corresponde ó recurso contencioso-administrativo de procedemento abreviado nº 302/1999, interposto por Luis Arranz Buján contra a resolución da Consellería da Presidencia e Administración Pública, do 30 de agosto de 1999, pola que se desestima o recurso de reposición contra a Orde do 21 de xuño de 1999, que resolve o concurso para a provisión de postos de traballo vacantes na Administración especial da Xunta de Galicia 1/1999 (Diario Oficial de Galicia nº 124, do 30 de xuño).
En consecuencia, esta dirección xeral acordou con data do 22 de novembro de 1999, de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número dous da Coruña no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 14 de decembro de 1999.
Joaquín López-Rúa Soler
Director xeral da Función Pública
DECRETO 329/1999, do 3 de decembro, polo que se aproban os cambios de titularidade da avenida principal do polígono da Gándara, comprendida entre as estradas N-651 e C-642 (estrada de Castela) incluída no sistema viario do Concello de Ferrol a prol do Ministerio de Fomento, e da Avenida de Vigo, de titularidade estatal, a prol do Concello de Ferrol.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 23/12/1999

O Concello de Ferrol, en sesión plenaria do día 30 de maio de 1997, acordou propoñe-la solicitude de cambio de titularidade da avenida principal do polígono da Gándara, incluída na relación de estradas da dita entidade local, e da Avenida de Vigo, de titularidade estatal, de forma que se produza unha permuta na titularidade das citadas vías, baseada en que a execución do proxecto de acceso norte ó porto de Ferrol varía completamente o itinerario actual de accesos ó porto.
Con data do 26 de xaneiro do 1998, a Secretaría de Estado de Infraestructuras e Transportes do Ministerio de Fomento manifestou a posición favorable do departamento á aceptación da cesión a favor do Estado da referida avenida da Gándara.
Conforme o sinalado no artigo 5 da Lei 4/1994, do 14 de setembro, de estradas de Galicia, por proposta do conselleiro de Política Territorial, Obras Públicas e Vivenda e de acordo entre as administracións afectadas e logo de deliberación do Consello da Xunta de Galicia na súa reunión do día tres de decembro de mil novecentos noventa e nove,
DISPOÑO:
Artigo único.-Apróbanse os cambios de titularidade, a favor do Ministerio de Fomento, da avenida principal do polígono da Gándara, comprendida entre as estradas N-651 e C-642 (estrada de Castela), pertencente á relación de estradas do Concello de Ferrol, e a favor do Concello de Ferrol, da Avenida de Vigo, pertencente á Rede de Estradas do Estado.
Disposición derradeira
Este decreto entrará en vigor o día seguinte ó da súa publicación no Diario Oficial de Galicia.
Santiago de Compostela, tres de decembro de mil novecentos noventa e nove.
Manuel Fraga Iribarne
Presidente
José Cuíña Crespo
Conselleiro de Política Territorial,
Obras Públicas e Vivenda
ORDE do 15 de decembro de 1999 pola que se resolve a cesión en propiedade de vehículos adecuadamente preparados ós concellos da Comunidade Autónoma galega que conten con servicios de policía local.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/12/1999

Por Orde do 4 de maio de 1999 (DOG nº 97, do 24 de maio), a Consellería de Xustiza, Interior
e Relacións Laborais anunciou medidas de apoio á Policía Local de Galicia, consistentes na cesión de vehículos especialmente preparados para o exercicio das súas funcións.
A teor do disposto na disposición adicional desta orde, na que se establecía que a achega compensatoria realizada polos beneficiarios segundo o disposto no artigo 6º.2 a) podería xerar créditos no estado de gastos do orzamento desta consellería, que poderían ser utilizados na adquisición e adxudicación de máis vehículos,
RESOLVO:
Primeiro.-Conceder con cargo á aplicación 13.02.624.0, programa 123.A, dos orzamentos xerais da Comunidade Autónoma de Galicia para 1999, a cesión en propiedade dun vehículo modelo Citröen Xsara 1.9 Diesel L.X. Break equipado para uso da policía local ós concellos de Outes e Cambados, unha vez verificados os requisitos establecidos pola Orde do 4 de maio de 1999 (DOG nº 97, do 24 de maio) ó abeiro da que presentaron a súa correspondente solicitude.
Segundo.-Notifica-lo contido desta resolución ós concellos beneficiarios, especificando as condicións particulares que deberán cumprir e que se formalizarán mediante convenio no que constará o acordo da cesión e a aceptación do cesionario.
Terceiro.-Contra a presente resolución, que pon fin á vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ó da publicación desta orde, ou recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, no prazo de dous meses contados a partir do seguinte ó da publicación desta orde. En todo caso non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 15 de decembro de 1999.
Antonio Pillado Montero
Conselleiro de Xustiza, Interior e Relacións Laborais
ORDE do 30 de novembro de 1999 pola que se autoriza o cesamento de actividades da Escola Fogar Santa Rita de Galdo-Viveiro e da Escola Fogar de Quiroga, ámbalas dúas na provincia de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/12/1999

Examinados os expedientes e os correspondentes informes da Delegación Provincial de Lugo.
Tendo en conta que o artigo 31 do Estatuto de autonomía e o artigo 1 do Decreto 213/1998, do 10 de xullo (DOG do 23) establecen que lle corresponden á Consellería de Educación e Ordenación Universitaria as competencias de planificación,
regulación e administración do ensino en toda a súa extensión.
Esta consellería, por proposta da Dirección Xeral de Centros e Inspección Educativa,
DISPÓN:
Primeiro.-Autoriza-lo cesamento de actividades das escolas fogar Santa Rita de Galdo-Viveiro (código 27013478) e a de Quiroga (código 27013715), da provincia de Lugo e, polo tanto, as ditas escolas fogar suprímense como tales.
Segundo.-Esta orde entrará en vigor o mesmo día da súa publicación no Diario Oficial de Galicia.
Tercero.-Contra esta disposición, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 30 de novembro de 1999.
Celso Currás Fernández
Conselleiro de Educación e Ordenación Universitaria
ORDE do 30 de novembro de 1999 pola que se extingue a autorización, por cesamento de actividades, do centro privado de educación infantil Fillas de María Mediadora de Vilalba (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/12/1999

Visto o expediente sobre extinción de autorización, por cesamento de actividades, do centro privado de educación infantil Fillas de María Mediadora, sito na rúa Porta de Cima, 65, de Vilalba (Lugo); iniciado ó abeiro do artigo 17.1º do Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e do punto oitavo.1 da Orde do 20 de setembro de 1995 (DOG do 15 de decembro) pola que se desenvolve o antedito decreto.
A Consellería de Educación e Ordenación Universitaria, en virtude do establecido no artigo 16
do Decreto 133/1995 e por proposta da Dirección Xeral de Centros e Inspección Educativa,
DISPÓN:
Primeiro.-Extingui-la autorización, por cesamento de actividades, do centro privado de educación infantil Fillas de María Mediadora de Vilalba (Lugo), do que os demais datos se relacionan no anexo desta orde.
Segundo.-Esta orde entrará en vigor o mesmo día da súa publicación no Diario Oficial de Galicia.
Terceiro.-Contra esta disposición, que esgota a vía administrativa, o interesado poderá interpoñer recurso potestativo de reposición perante o conselleiro de Educación e Ordenación Universitaria, no prazo dun mes, a partir do día seguinte ó da súa publicación no Diario Oficial de Galicia, segundo o disposto nos artigos 116 e 117 da Lei 4/1999 (BOE do 14 de xaneiro), de modificación da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia.
Santiago de Compostela, 30 de novembro de 1999.
Celso Currás Fernández
Conselleiro de Educación e Ordenación Universitaria
ANEXO
Provincia: Lugo.
Concello: Vilalba.
Localidade: Vilalba.
Código do centro: 27013302.
Enderezo: rúa Porta de Cima, 65.
Denominación: Fillas de María Mediadora.
Titular: Asociación Benéfico-Asistencial Fillas de María Mediadora.
Autorización do cesamento de actividades do centro.
ORDE do 7 de decembro de 1999 pola que se conceden subvencións a escolas de música públicas que radican na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/12/1999

Por Orde do 9 de setembro de 1999 (DOG do 24), publícase a convocatoria pola que se establecen subvencións para escolas de música públicas e se regula o procedemento para a súa concesión.
Valoradas as solicitudes e elevada a proposta de concesión das ditas subvencións pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concede-las axudas, nas contías que se sinalan, ás escolas de música públicas que se relacionan no anexo I a esta orde.
Segundo.-Modifica-lo prazo de xustificación establecido no punto décimo primeiro da Orde do 9 de setembro de 1999 pola que se publica a convocatoria fixando novo prazo para a xustificación total das axudas ata o día 22 de decembro de 1999.
Terceiro.-Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes e segundo o disposto nos artigos 116 e 117 da Lei 4/1999 (BOE do 14 de xaneiro) de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 7 de decembro de 1999.
Celso Currás Fernández
Conselleiro de Educación e Ordenación
Universitaria
ANEXO I
Escola de música pública
Subvención
concedida/pesetas
Arzúa
664.600
Carnota
620.626
Cee
1.069.741
Coruña, A
4.195.377
Porto do Son
636.195
Burela
870.357
Chantada
881.746
Foz
546.277
Guitiriz
456.934
Monforte
485.856
Paradela
204.788
Quiroga
439.284
Ribadeo
1.177.382
Sarria
684.974
Sober
870.575
Escola de música pública
Subvención
concedida/pesetas
Allariz
567.805
Bande
620.280
Barbadás
786.905
Carballiño, O
842.271
Ourense
1.655.883
Pobra de Trives, A
298.839
Ribadavia
692.323
Agolada
512.190
Baiona
1.215.229
Caldas de Reis
897.777
Cambados
661.800
Cangas
1.162.797
Catoira
722.202
Estrada, A
946.887
Marín
362.849
Neves, As
699.611
Porriño, O
646.737
Redondela
645.796
Valga
838.160
Vigo
3.429.360
Vila de Cruces
949.763
Vilagarcía de Arousa
1.039.824
ORDE do 3 de decembro de 1999 pola que se conceden subvencións a escolas de música privadas dependentes de institucións sen ánimo de lucro que radican na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/12/1999

Por Orde do 9 de setembro de 1999 (DOG do 27) publícase a convocatoria pola que se establecen subvencións para escolas de música privadas dependentes de institucións sen ánimo de lucro e se regula o procedemento para a súa concesión.
Valoradas as solicitudes e elevada a proposta de concesión das ditas subvencións pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concede-las axudas, nas contías que se sinalan, ás escolas de música privadas dependentes de institucións sen ánimo de lucro que se relacionan no anexo I a esta orde.
Segundo.-Modifica-lo prazo de xustificación establecido no punto décimo primeiro da Orde do 9 de setembro de 1999 pola que se publica a convocatoria fixando novo prazo para a xustificación total das axudas ata o día 22 de decembro de 1999.
Terceiro.-Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes e segundo o disposto nos artigos 116 e 117 da Lei 4/1999 (BOE do 14 de xaneiro) de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 3 de decembro de 1999.
Celso Currás Fernández
Conselleiro de Educación y Ordenación
Universitaria
ANEXO I
Solicitante
Localidade
Subvención
concedida/pesetas
Real Sociedad Económica de Amigos del País
Santiago de Compostela
500.000
Asociación Cultural Banda de Música de Visantoña
Santiso
380.337
Sociedad Recreativa San Xoán de Calo
Calo-Teo
346.836
Escola de Música e Danza
Chantada
334.353
Asociación Coral de Samos
Samos
163.905
Asociación da Escola e Banda de Música de Antas de Ulla
Antas de Ulla
220.141
Banda Escola de Música de Beade
Beade-Vigo
398.087
Banda de Música Cultural de Lalín
Lalín
500.000
Escola de Música Agrupación Musical do Rosal
O Rosal
343.716
Asociación Amigos de la Música
Salceda de Caselas
335.962
Asociación Cultural Coppelia
Vigo
476.663
ORDE do 3 de decembro de 1999 pola que se conceden subvencións a escolas de música privadas que radican na Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 16/12/1999

Por Orde do 27 de setembro de 1999 (DOG do 7 de outubro), publícase a convocatoria pola que se establecen subvencións para escolas de música privadas e se regula o procedemento para a súa concesión.
Valoradas as solicitudes e elevada a proposta de concesión das ditas subvencións pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concede-las axudas, nas contías que se sinalan, ás escolas de música privadas que se relacionan no anexo I a esta orde.
Segundo.-Modifica-lo prazo de xustificación establecido no punto décimo primeiro da Orde do 27 de setembro de 1999 pola que se publica a convocatoria fixando novo prazo para a xustificación total das axudas ata o día 22 de decembro de 1999.
Terceiro.-Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes e segundo o disposto nos artigos 116 e 117 da Lei 4/1999 (BOE do 14 de xaneiro) de modificación da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 3 de decembro de 1999.
Celso Currás Fernández
Conselleiro de Educación e Ordenación
Universitaria
ANEXO I
Escola de música
Localidade
Subvención
concedida/pesetas
Presto Vivace, S.L.
A Coruña
360.958
Allegro
Teo
168.430
Estudio
Santiago de Compostela
369.240
Guillelme Brown
Ourense
187.291
Breogán
O Grove
163.116
A Tempo
Poio
214.345
B. Unión de Guláns
Ponteareas
149.557
E.M. de Xinzo
Ponteareas
193.859
S.C.D. Atlántida Matamá
Vigo
193.204
ORDE do 29 de novembro de 1999 pola que se incrementa a contía das bolsas de predoutoramento concedidas por Resolución do 19 de agosto de 1999, da Secretaría Xeral de Investigación e Desenvolvemento e da Dirección Xeral de Formación Pesqueira e Investigación, publicada no Diario Oficial de Galicia do 15 de setembro de 1999.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/12/1999

Pola orde conxunta da Consellería da Presidencia e Administración Pública e da Consellería de Pesca, Marisqueo e Acuicultura do 9 de abril de 1999 (Diario Oficial de Galicia, do 26 de abril) convocáronse, entre outras accións, bolsas de predoutoramento en temas de investigación mariña.
Na citada orde fixouse o importe destas bolsas en 110.000 ptas. brutas mensuais e considerouse a posibilidade de incrementa-la dotación das bolsas a partir do 1 de xaneiro do ano 2000 co fin de consegui-la total homologación coas bolsas de formación de persoal investigador convocadas polo Ministerio de Educación e Cultura.
Considerando que a Secretaría de Estado de Educación, Universidades, Investigación e Desenvolvemento por Resolución do 2 de setembro de 1999 (BOE do 15 de setembro), estableceu a contía das bolsas de FPI para o ano 2000 (primeira e segunda anualidade) en 115.000 ptas./mes.
DISPÓN:
Artigo 1º
Acórdase fixa-la contía mensual das bolsas de predoutoramento concedidas por resolución da Secretaría Xeral de Investigación e Desenvolvemento e da Dirección Xeral de Formación Pesqueira e Investigación do 19 de agosto de 1999 (Diario Oficial de Galicia, do 15 de setembro) en 115.000 ptas. brutas mensuais desde o 1 de xaneiro do ano 2000 ata a súa data de finalización.
Este incremento financiarase con cargo á aplicación orzamentaria 04.07.432A.480.0 do orzamento de gastos da Secretaría Xeral de Investigación e Desenvolvemento para o ano 1999.
Artigo 2º
Esta disposición pon fin á vía administrativa segundo o disposto no artigo 109 c) da Lei 30/1992, modificada pola Lei 4/1999, de réxime xurídico das administracións públicas e do procedemento administrativo común.
Santiago de Compostela, 29 de novembro de 1999.
Jaime Pita Varela
Conselleiro da Presidencia e Administración
Pública
Amancio Landín Jaraiz
Conselleiro de Pesca, Marisqueo e Acuicultura
ORDE do 29 de novembro de 1999 pola que se incrementa a contía das bolsas de predoutoramento concedidas por Resolución do 1 de outubro de 1999, da Secretaría Xeral de Investigación e Desenvolvemento e da Dirección Xeral do Centro de Información e Tecnoloxía Ambiental, publicada no Diario Oficial de Galicia do 15 de outubro de 1999.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/12/1999

Pola orde conxunta da Consellería da Presidencia e Administración Pública e da Consellería de Medio Ambiente do 26 de abril de 1999 (Diario Oficial de Galicia, do 18 de maio) convocáronse, entre outras accións, bolsas de predoutoramento en temas de ambiente.
Na citada orde fixouse o importe destas bolsas en 110.000 ptas. brutas mensuais e considerouse a posibilidade de incrementa-la dotación das bolsas a partir do 1 de xaneiro do ano 2000 co fin de consegui-la total homologación coas bolsas de formación de persoal investigador convocadas polo Ministerio de Educación e Cultura.
Considerando que a Secretaría de Estado de Educación, Universidades, Investigación e Desenvolvemento por Resolución do 2 de setembro de 1999 (BOE do 15 de setembro), estableceu a contía das bolsas de FPI para o ano 2000 (primeira e segunda anualidade) en 115.000 ptas./mes.
DISPÓN:
Artigo 1º
Acórdase fixa-la contía mensual das bolsas de predoutoramento concedidas por resolución da Secretaría Xeral de Investigación e Desenvolvemento e da Dirección Xeral do Centro de Información e Tecnoloxía Ambiental do 1 de outubro de 1999 (Diario Oficial de Galicia, do 15 de outubro) en 115.000 ptas. brutas mensuais desde o 1 de xaneiro do ano 2000 ata a súa data de finalización.
Este incremento financiarase con cargo á aplicación orzamentaria 04.07.432A.480.0 do orzamento de gastos da Secretaría Xeral de Investigación e Desenvolvemento para o ano 1999.
Artigo 2º
Esta disposición pon fin á vía administrativa segundo o disposto no artigo 109 c) da Lei 30/1992, modificada pola Lei 4/1999, de réxime xurídico das administracións públicas e do procedemento administrativo común.
Santiago de Compostela, 29 de novembro de 1999.
Jaime Pita Varela
Conselleiro da Presidencia e Administración
Pública
José Carlos del Álamo Jiménez
Conselleiro de Medio Ambiente
ORDE do 29 de novembro de 1999 pola que se incrementa a contía das bolsas de predoutoramento concedidas por Resolución do 23 de agosto de 1999, da Secretaría Xeral de Investigación e Desenvolvemento e da Dirección Xeral de Desenvolvemento Rural, publicada no Diario Oficial de Galicia do 27 de agosto de 1999.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 16/12/1999

Pola orde conxunta da Consellería da Presidencia e Administración Pública e da Consellería de Agricultura, Gandería e Política Agroalimentaria do 22 de abril de 1999 (Diario Oficial de Galicia, do 13 de maio) convocáronse, entre outras accións, bolsas de predoutoramento en temas agrarios.
Na citada orde fixouse o importe destas bolsas en 110.000 ptas. brutas mensuais e considerouse a posibilidade de incrementa-la dotación das bolsas a partir do 1 de xaneiro do ano 2000 co fin de consegui-la total homologación coas bolsas de formación de persoal investigador convocadas polo Ministerio de Educación e Cultura.
Considerando que a Secretaría de Estado de Educación, Universidades, Investigación e Desenvolvemento, por Resolución do 2 de setembro de 1999 (BOE do 15 de setembro), estableceu a contía das bolsas de FPI para o ano 2000 (primeira e segunda anualidade) en 115.000 ptas./mes.
DISPÓN:
Artigo 1º
Acórdase fixa-la contía mensual das bolsas de predoutoramento concedidas por resolución da Secretaría Xeral de Investigación e Desenvolvemento e da Dirección Xeral de Desenvolvemento Rural do 23 de agosto de 1999 (Diario Oficial de Galicia, do 27 de setembro) en 115.000 ptas. brutas mensuais desde o 1 de xaneiro do ano 2000 ata a súa data de finalización.
Este incremento financiarase con cargo á aplicación orzamentaria 04.07.432A.480.0 do orzamento de gastos da Secretaría Xeral de Investigación e Desenvolvemento para o ano 1999.
Artigo 2º
Esta disposición pon fin á vía administrativa segundo o disposto no artigo 109 c) da Lei 30/1992, modificada pola Lei 4/1999, de réxime xurídico das administracións públicas e do procedemento administrativo común.
Santiago de Compostela, 29 de novembro de 1999.
Jaime Pita Varela
Conselleiro da Presidencia e Administración
Pública
Cástor Gago Álvarez
Conselleiro de Agricultura, Gandería e Política
Agroalimentaria
ORDE do 3 de decembro de 1999 pola que se nomea un novo membro do Comité Ético de Investigación Clínica de Galicia.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 20/12/1999

Os comités éticos de investigación clínica son os encargados de informar tódolos ensaios clínicos que
se realicen dentro do seu ámbito territorial. A acreditación súa correspóndelle ó conselleiro de Sanidade e Servicios Sociais, de acordo co procedemento previsto no artigo 9 do Decreto 32/1996, do 25 de xaneiro, polo que se regula a realización de ensaios clínicos na Comunidade Autónoma de Galicia.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da División de Farmacia e Productos Sanitarios do Servicio Galego de Saúde,
DISPOÑO:
Artigo único.-Noméase membro do Comité Ético de Investigación Clínica de Galicia, creado pola Orde do 11 de xullo de 1996, a persoa que se relaciona no anexo.
Santiago de Compostela, 3 de decembro de 1999.
José María Hernández Cochón
Conselleiro de Sanidade e Servicios Sociais
ANEXO
Novo membro do CEIC de Galicia
Carmen Otero Chavert
(Enfermeira do CH de Pontevedra)
DECRETO 318/1999, do 16 de decembro, polo que se nomea director xeral de Organización e Sistemas Informáticos a Javier Franco Tubío.
CONSELLERÍA DA PRESIDENCIA E ADMINISTRACIÓN PÚBLICA — II. AUTORIDADES E PERSOAL — 20/12/1999

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1998, do 20 de outubro, por proposta do conselleiro da Presidencia e Administración Pública e logo de deliberación do Consello da Xunta de Galicia na súa reunión do día dezaseis de decembro de mil novecentos noventa e nove,
Nomeo a Javier Franco Tubío, director xeral de Organización e Sistemas Informáticos.
Santiago de Compostela, dezaseis de decembro de mil novecentos noventa e nove.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública
CORRECCIÓN de erros.-Orde do 21 de outubro de 1999 pola que se constitúen os colexios rurais agrupados de Ponteareas e A Lagoa (Salvaterra de Miño) da provincia de Pontevedra.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 20/12/1999

Advertidos erros na devandita orde, publicada no Diario Oficial de Galicia nº 216, do martes 9 de novembro de 1999, cómpre face-la oportuna corrección:
Na páxina 13.121, no punto terceiro, onde figura Alxén (código 36016966) non procede a integración no colexio rural agrupado A Lagoa nin a súa supresión.
ORDE do 9 de decembro de 1999 sobre delegación das competencias en materia de subscrición de convenios no secretario xeral da Consellería de Industria e Comercio.
CONSELLERÍA DE INDUSTRIA E COMERCIO — III. OUTRAS DISPOSICIÓNS — 20/12/1999

O desenvolvemento do principio de colaboración entre a Xunta de Galicia e outras administracións ou entes de dereito público, así como cos particulares, ten a súa expresión, entre outras facetas, na subscrición de convenios entre tales instancias, cunha importancia crecente nestes últimos anos.
Co fin de acadar unha maior axilización nos aspectos formais e procedementais relacionados coa subscrición dos convenios, dado o volume destes, resulta aconsellable recorrer á delegación das competencias no secretario xeral desta consellería, sen esquece-lo debido respecto ós principios que informan a actividade administrativa e ás garantías xurídicas que a tutela dos intereses públicos esixe.
Na súa virtude, facendo uso das facultades que me confiren os artigos 43.3º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, e 13 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro,
DISPOÑO:
Artigo 1º
Deléganse no secretario xeral desta consellería a subscrición, modificación e prórroga dos convenios de colaboración con outras administracións ou entes de dereito público, así como cos particulares que outorgue esta consellería, nos seguintes casos:
a) Os que non conteñan ningunha obriga de gasto de carácter plurianual.
b) Os que non conteñan ningunha obriga de gasto no exercicio vixente por importe superior a 50.000.000 de ptas.
Artigo 2º
Nos convenios que se celebren facendo uso da delegación de competencias conferida pola presente orde farase constar expresamente esta circunstancia.
Artigo 3º
O conselleiro poderá reclamar, en calquera momento, o exercicio das competencias que son delegadas por esta orde, das que quedan excluídos, en todo caso, os supostos previstos no artigo 13.2º da Lei de réxime xurídico das administracións públicas e do procedemento administrativo común e no artigo 44.2º da Lei reguladora da Xunta e do seu presidente.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 9 de decembro de 1999.
Juan Rodríguez Yuste
Conselleiro de Industria e Comercio